গত শুক্রবার সোমনাথ চট্টোপাধ্যায়ের শারীরিক অবস্থার অবনতি হয়। প্রবল শ্বাসকষ্টের সমস্যা দেখা দেয় তাঁর। আশঙ্কাজনক অবস্থায় তাঁকে ভর্তি করা হয় দক্ষিণ কলকাতার একটি বেসরকারি হাসপাতালে। চিকিত্সকরা জানিয়েছেন, তাঁর ডায়ালিসিস চলছে। সোমনাথবাবুর মাল্টি অর্গ্যান ফেলিওর হয়েছে বলে জানিয়েছেন চিকিত্সকরা। জানা গিয়েছে, সোমনাথবাবুর সিওপিডি রয়েছে।  সেক্ষেত্রে তাঁর শ্বাসকষ্টজনিত সমস্যা রয়েছে। গত ৪০ দিন ধরে হাসপাতালে চিকিত্সার পর ১ অগাস্ট বাড়ি ফিরেছিলেন তিনি। এক সপ্তাহের মধ্যেই গত মঙ্গলবার ফের অসুস্থ হয়ে পড়েন সোমনাথবাবু। সোমনাথবাবুর শারীরিক অবস্থার ওপর কড়া নজর রাখা হয়েছে।